gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es gl es gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os sindicatos de Navantia anuncian mobilizacións ante a falta de avances no plan industrial
Domingo, 02 de outubro de 2022
O Comité de Empresa afirma que a situación ten responsábeis con "nomes e apelidos", o máis importante, o goberno español.
Tags: construción naval Fene Ferrol goberno español mobilizacións Navantia SEPI
Navantia na ría de Ferrol
O Comité intercentros de Navantia presentou un calendario de mobilizacións, que se iniciará en setembro unha vez finalice o período de vacacións, en protesta pola falta de diálogo na negociación do plan industrial e do convenio colectivo, e ante o "pasotismo" do goberno español e as "políticas nefastas" da compañía naval pública estatal.
O presidente do Comité intercentros e do Comité de Navantia Ferrol, Ramiro González (CCOO), anunciou esta cuarta feira en conferencia de prensa o inicio de mobilizacións a partir de setembro, segundo se decidiu de modo "unánime" nas asembleas organizadas este mes de xullo. Comezará cun paro de dúas horas o próximo 11 de setembro, encerros dos comités de empresa nos concellos das diferentes cidades e unha posíbel mobilización de delegados sindicais en Madrid.
Ramiro González denunciou que "o goberno, a SEPI e a compañía están a obstaculizar e impedindo a negociación" do plan industrial comprometido na última reconversión de decembro de 2004 que permitiu a creación da nova empresa Navantia, e asegurou que están a actuar con absoluta "falta de compromiso".
Culpábeis con "nomes e apelidos"
O presidente do Comité intercentros sinalou que esta situación ten responsábeis con "nomes e apelidos". Serían o goberno español, polo seu "pasotismo" dende o ano 2004, a SEPI, por asumir dende hai dous anos as "políticas nefastas de Navantia", e o responsábel da compañía, Juan Pedro Gómez Jaén, por comportarse de forma "despótica" e provocar a "ruptura do diálogo" cos sindicatos.
Ramiro González asegura que a pesar da "boa carga de traballo" actual coa que conta Navantia -encargos da Armada australiana e de Noruega, ademais dos buques que se constrúen para a española-, as "políticas absolutistas" e "centralistas" que impiden a colaboración de cada estaleiro poderían acabar provocando perdas económicas.
"Agora a situación económica da compañía non é mala, mais preocúpanos que estas cuestións leven a unha evolución en negativo", afirmou Ramiro González, quen citou como exemplo a situación da construción de buques quimiqueiros en Puerto Real, xa que "de estar prevista unha ganancia de 16 millóns de euros, pasouse a unhas perdas de 36 millóns de euros".
Os sindicatos reclámanlle á dirección de Navantia a negociación do plan industrial comprometido en 2004, para que concrete a función de cada un dos estaleiros, garanta o futuro de todos os centros e as áreas de negocio (reparacións, turbinas, motores), xunto co encargo da sexta fragata F-100 comprometida polo Executivo de José Luis Rodríguez Zapatero.
Salientou a necesidade de que "se"despexe o deseño industrial de cada unha das zonas" e, en concreto, do futuro dos estaleiros de Ferrol e Fene, "fronte á negativa" da empresa "a definir que produtos van ser os de construción propia da ría de Ferrol". Incidiu na posibilidade de que se retome a construción para o mercado eólico e para Offshore.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto